《南乡子（初入都门漫赋）》
宋代·汪梦斗

西北有神州。曾倚斜阳江上楼。目断淮南山一抹，何由。载泪东风洒汴流。
何事却狂游。直驾驴车渡白沟。自古幽燕为绝塞，休愁。未是穷荒天尽头。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。